മുന്ഗണന ലഭിച്ചേക്കുമെന്നതിനാലാണ് എയിംസിനായുള്ള പ്രൊപോസലില് കാസര്കോടിന്റെ പേര് സര്കാര് ഉള്പെടുത്താത്തതെന്ന് മൊഗ്രാല് ദേശീയവേദി നിഷേധാത്മക നിലപാട് തിരുത്തണം മൊഗ്രാല്: my.kasargodvartha.com 12.10.2021 ജില്ലയിലെ ആരോഗ്യ രംഗത്ത് പതിറ്റാണ്ടുകളായി നേരിടുന്ന അവഗണനയ്ക്ക് പരിഹാരമെന്നോണം കാസര്കോട്ട് എയിംസ് സ്ഥാപിക്കുന്നതില് സര്കാരിന്റെ നിഷേധാത്മക നിലപാട് തിരുത്തണമെന്ന് മൊഗ്രാല് ദേശീയവേദി യോഗം ആവശ്യപ്പെട്ടു. കേന്ദ്ര ആരോഗ്യമന്ത്രി തന്നെ കേന്ദ്രസര്കാര് നിലപാട് നേരത്തെ അറിയിച്ചിരുന്നതാണ്. കേരളം സമര്പിക്കുന്ന പ്രൊപോസലില് കാസര്കോടിന്റെ പേര് ഉള്പെടുത്തിയാല് പരിശോധിച്ച് നടപടി സ്വീകരിക്കാമെന്ന് കേന്ദ്രമന്ത്രി ജില്ലയിലെ ജനപ്രതിനിധികള്ക്ക് ഉറപ്പു നല്കിയതുമാണ്. എന്ഡോസള്ഫാന് രോഗികളും വന്കിട ആശുപതികളും ഇല്ലാത്തതിനാല് കാസര്കോടിന് മുന്ഗണന ലഭിച്ചേക്കുമെന്നതിനാലാണ് പ്രൊപോസലില് കാസര്കോടിന്റെ പേര് സര്കാര് ഉള്പെടുത്താത്തതെന്നും യോഗം കുറ്റപ്പെടുത്തി.നിലപാട് തിരുത്തി ജില്ലയിലെ ജനങ്ങളെ വിശ്വാസത്തിലെടുക്കാന് സര്കാര് തയ്യാറാകണമെന്ന് യോഗം ആവശ്യപ്പെട്ടു. ഇതുമായി ബന്ധപ്പെട്ട് ജില്ലയിലെ എയിംസ് കൂട്ടായ്മ നടത്തുന്ന സമരപരിപാടികള് വിജയിപ്പിക്കാനും തീരുമാനിച്ചു. നെടുമുടി വേണുവിന്റെ നിര്യാണത്തില് അനുശോചിച്ചു. പ്രസിഡണ്ട് മുഹമ്മദ് അബ്കോ അധ്യക്ഷത വഹിച്ചു. എം എം റഹ്മാന്, ടി കെ ജഅഫര്, ഇബ്രാഹിം ഖലീല്, പി എം മുഹമ്മദ് കുഞ്ഞി ടൈല്സ്, വിജയകുമാര് സംസാരിച്ചു. ജനറല് സെക്രടറി എം എം മൂസ സ്വാഗതം പറഞ്ഞു.